Vatersa sarotruro

La Vatersa sarotruro, Waters-sarotruro aŭ Fajnbeka sarotruro (Sarothrura watersi) estas specio de birdoj de la familio Sarothruridae, enmetita foje ankaŭ en Rallidae. Ĝi estas endemia de Madagaskaro, dum ankaŭ la samgenra Insula sarotruro loĝas en Madagaskaro.

La Vatersa sarotruro loĝas en altaj teroj de la oriento de la insulo en tre foraj kaj disaj loĝlokoj. Ties naturaj habitatoj estas marĉoj kaj plugeblaj teroj. Ĝi estas minacata pro habitatoperdo. 

La masklo havas ruĝecbrunajn kapon, kolon, bruston kaj ekdorson, dum ankaŭ la vosto estas ruĝecbruna, sed kun nigrecaj plumpintoj. La dorso kaj supraj flugiloj estas pli malhelbrunaj kun nigrecaj plumpintoj. La ventro estas malhelgrizeca. La ino estas pli senkolora, bruneca kun blankecaj malsupraj partoj kaj blankaj puntoj en dorso. Ambaŭ seksoj havas flavecajn gambojn.

Referencoj

Kategorio:Raledoj
Kategorio:Faŭno de Madagaskaro